Muldvarpens Vandring gennem Skodborg 
og Vandfuld Herreder 
Af 
Magnus Degerbel. 
Skodborg og Vandfuld Herreder udgør den nordvestlige Del af 
Ringkøbing Amt. Som en Halvø strækker Omraadet sig ind mellem 
Nissum Fjord og Vesterhavet paa den ene Side og den vestlige 
Del af Limfjorden: Nissum Bredning og Venø Bugt med Kilen paa 
den anden Side. Kun mod Sydøst er det landfast med det øvrige 
Jylland. Grænsen gaar her fra Kilen mod Sydvest gennem lave 
Hede- og Mosestrækninger til den sydlige Del af Nissum Fjord. 
Geologisk og terrænmæssigt falder Omraadet i tre vidtforskel- 
lige Dele. I den sydøstlige Del findes store, lavtliggende Hede¬ 
flader. Nord og Vest derfor træffes et Morænelandskab, der naar 
de største Højder i den nordlige Del af Herrederne, ud imod Lim¬ 
fjorden og Limfjordstangen og til Dels mod Vesterhavet (ved Bov¬ 
bjerg). Jorden i disse nordlige Egne bestaar af dyb Muld med Ler¬ 
underlag og er meget frugtbar. Længst imod Vest endelig findes 
Limfjordstangens lave Alluvialaflejringer. 
For godt et Aarhundrede siden fandtes der ingen Muldvarpe i 
disse Herreder. I Følge Raadmand C. Dreyer: En liden Beskri¬ 
velse over Lemvig samt Skodborg og Vandfuld Herreder i Riber 
Stift (Viborg 1795) faldt Muldvarpens daværende Udbredelsesgrænse 
sammen med den omtalte Herredsgrænse. I sin Omtale af de 
Dyr, der fandtes i de to Herreder, tilføjer C. Dreyer (Side 14): 
„men ingen Muldvarper, som nogle tilskrive noget mineralsk i 
Jorden, andre sige, at de og Ulve ere forviste af Herrederne. I 
Hierm Herred, der ligger tæt ved, findes derimod Muldvarpe“.— 
Side 62 kommer han under en Beskrivelse af Gudum Sogn nær¬ 
mere ind paa Forholdet. Han skriver her: „Ved det lidet Huus 
Øreveile gaaer Øreveile-Strøm, der skiller Skodborg Herred fra 
